**Fejér Megyei Önkormányzat Közgyűlésének**

**95/2016. (II.24.) önkormányzati határozata**

**a KEHOP-1.2.0. Klímastratégiák kidolgozásához kapcsolódó módszertan és kapacitásfejlesztés, valamint szemléletformálás című pályázat benyújtásával kapcsolatos döntések meghozataláról**

A Fejér Megyei Közgyűlés megtárgyalta a „Javaslat a KEHOP-1.2.0. Klímastratégiák kidolgozásához kapcsolódó módszertan és kapacitásfejlesztés, valamint szemléletformálás című pályázat benyújtásával kapcsolatos döntések meghozatalára” című előterjesztést.

1. A Közgyűlés kiemelten fontosnak tartja a klímaváltozás antropogén eredetű kiváltó okainak megelőzését, csökkentését ill. az ehhez szükséges szemléletformálást, az éghajlatváltozás negatív hatásainak mérséklését, a klímaváltozáshoz való alkalmazkodás elősegítését.
2. A Közgyűlés felhatalmazza elnökét a „Klímastratégiák kidolgozásához kapcsolódó módszertan és kapacitásfejlesztés, valamint szemléletformálás” című, KEHOP-1.2.0. kódszámú felhívás keretében a „Fejér Megyei Klímastratégia és Éghajlatváltozási Platform” című támogatási kérelem benyújtásához szükséges dokumentumok előkészítésével, elkészíttetésével kapcsolatos intézkedések megtételére, a támogatási kérelem aláírására és benyújtására.

**Felelős**: Dr. Molnár Krisztián

a közgyűlés elnöke

**Határidő:** azonnal

Székesfehérvár, 2016. február 24.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: